open-index/open-wikipedia-markdown huggingface dataset:
בא-לגן

250px|ממוזער|שמאל|"בא-לגן" בכל גינה – תיאור המיזם, ומדריך ליישום בכל גינה ציבורית אחרת.**בא-לגן** הוא מיזם חברתי שמטרתו הפגת בדידות בקרב אזרחים ותיקים. המיזם הוקם על ידי תושב תל אביב-יפו שביקש להפיג את בדידותו לאחר שהתאלמן. מאז זכה להתרחב ולקבל לליווי וסבסוד מטעם המינהל לשירותים חברתיים בעיריית תל אביב-יפו.

## מטרה
משתתפי המיזם, המכונים "גילנעים" – תושבי "הגיל השלישי" המתגוררים בקרבת הגינה הציבורית – נפגשים על בסיס יומי בגינה הקרובה לביתם למגוון פעילויות חברתיות. במסגרת מפגשי המיזם מתקיימות פעילויות מגוונות כגון שיחות רעים, התעמלות, הרצאות, שיתוף בסיפורים אישיים, משחקי קופסה וטיולים. כל זאת כדי ליצור חיי קהילה מלאי משמעות, לשמר קשרים חברתיים ולהפיג את תחושת הבדידות, תוך חיזוק ערכי השְׁכֵנוּת, החברוּת וועזרה הדדית בין החברים.

## הקמה
הרעיון לפרויקט בא מיוזמה של תושב העיר, ענר אטר, שהקימו כדי להפיג את תחושת הבדידות לאחר שהתאלמן מאשתו. המפגשים בפרויקט מספקים את הצורך באינטראקציות ויחסים חברתיים באמצעות הקמת מסגרת קבועה לאזרחים ותיקים.

## פעילות
מיזם "בא-לגן" בגינת דובנוב בתל אביב הצליח לחבר בין שכנים ותיקים שלא הכירו זה את זה, והוביל ליצירת קשרים חברתיים חדשים ולהשבת ערך הקהילתיות המקומי. המשתתפים זוכים לתחושת משמעות, המהווה – לפי מפת המדדים להזדקנות מיטבית של ארגון "ג'וינט־אשל" – אחד מהמרכיבים הקריטיים להזדקנות מיטבית, לצד בריאות וחוסן כלכלי. ממשלת ישראל אימצה גם היא קריטריונים אלה. מתוך כך, זכה המיזם להכרה על ידי: משרד הרווחה, "הג'וינט" מנהל השירותים החברתיים בעיריית תל אביב והאגודה הישראלית לגרונטולוגיה.

המיזם מלווה ומסובסד על ידי המינהל לשירותים חברתיים של עיריית תל אביב-יפו, המעניק לו תמיכה קהילתית מקצועית מטעם השרות הסוציאלי, וכן מספק קשר רציף עם העירייה. כ-80 משתתפים, נשים וגברים, נפגשים באופן יום-יומי בגינת דובנוב. הללו משחק פטאנק, דמקה או התעמלות ולפעמים אפילו לארוחות חג. במיזם השתתפו גם אנשי רוח ידועי שם כמו הבמאי רוני ניניו, שהעביר למשתתפים סדנת מיינדפולנס, הזמר שלומי שבן שהנעים בשיריו והסופר והמשורר פוצ'ו.

יישום המיזם נחשב פשוט וזול, והוכחה יעילותו בגינת דובנוב כ"פיילוט" עבור מקומות אחרים. בעקבות זאת, נולדה יוזמה להקמת קבוצות נוספות ברחבי תל אביב ומחוצה לה.

בתחילת שנת 2025, פורסם על הקמת בא-לגן נוסף בתל אביב, ובהמשך מתוכנן לקום בא-לגן גם בגבעתיים.

בסוף שנת תשפ"ה פורסם שקהילות בא-לגן נוספות הוקמו בתל אביב במגדלי TLV, בגן יחזקאל, גן אריסון, גינת מיקדו וגינת מרים בגבעתיים.

## קישורים חיצוניים
* 
* 
* מי יבוא היום לגן? על מיזם "בא-לגן" להפגת הבדידות של אזרחים וותיקים, האגודה הישראלית לגרנטולוגיה, יולי 2025
* 

## ביאורים

## הערות שוליים

קטגוריה:מיזמים חברתיים
קטגוריה:מעגל החיים
קטגוריה:עבודה סוציאלית
*
קטגוריה:הבניה חברתית
רוברט נבארו

**רוברט נבארו מוניוס** (בספרדית: **Robert Navarro Muñoz**; נולד ב-12 באפריל 2002) הוא כדורגלן ספרדי המשחק בעמדות הקשר הימני והקיצוני באתלטיק בילבאו מהלה ליגה.

## קריירה
### ראשית הקריירה
נבארו נולד בברצלונה, קטלוניה, אך עבר לפמפלונה שבנווארה בגיל צעיר. הוא החל לשחק כדורגל בקבוצה המקומית אוססונה, לפני שהצטרף לברצלונה בגיל 11. בתקופה זאת חי עם סביו מצד אמו.

### מונקו
ב-3 ביולי 2018, חתם נבארו במונקו. הוא ערך את הופעת הבכורה שלו עבור המועדון בניצחון 1-0 בגביע הצרפתי על קאנה רוסיון ב-6 בינואר 2019, ובגיל 16 שנים ו-8 חודשים הפך לשחקן הצעיר ביותר אי פעם שעורך הופעת בכורה בקבוצה הבוגרת.

### ריאל סוסיאדד
ב-2 בספטמבר 2019, חתם נבארו על חוזה בריאל סוסיאדד לשלוש שנים, והוצב בתחילה בקבוצת המילואים. הוא ערך את הופעת הבכורה שלו בקבוצה הבוגרת ובלה ליגה ב-16 בדצמבר 2020, כשהחליף את אנדר גווארה בהפסד 1-2 בחוץ נגד ברצלונה.

לקראת עונת 2021/2022, מנהלה הספורטיבי של ריאל סוסיאדד, רוברטו אולאבה, הודיע שנבארו קודם לסגל הראשי. בינואר 2022, הורד נבארו חזרה לקבוצת המשנה, עקב הגעתו של ראפיניה להשאלה בת שישה חודשים בקבוצה הבוגרת. הוא כבש את שער הבכורה שלו בקבוצת המשנה ב-9 באפריל, כשכבש את השוויון בהפסד ביתי 2-1 לטנריפה.

ב-7 באוגוסט 2022, נבארו חזר לקבוצה הבוגרת, וקיבל את חולצה מספר 17. הוא היה מלך השערים של המועדון בגביע המלך 2022/2023 עם ארבעה שערים.

### השאלה לקדיס
ב-1 בספטמבר 2023, עבר נבארו לקדיס, גם היא בלה ליגה, בהשאלה לעונת 2023/2024. הוא כבש את שער הבכורה שלו בלה ליגה ב-29 במרץ שלאחר מכן, בניצחון ביתי 1-0 נגד גרנדה.

### השאלה למיורקה
ב-29 באוגוסט 2024, עבר נבארו למיורקה, גם היא בלה ליגה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני ברצלונה
קטגוריה:כדורגלני אוססונה
קטגוריה:כדורגלני מונקו
קטגוריה:כדורגלני ריאל סוסיאדד
קטגוריה:כדורגלני מיורקה
קטגוריה:כדורגלני קדיס
קטגוריה:ספרדים שנולדו ב-2002
סיבה ואן דר היידן

**סִיבֶּה ואן דר הֶיידן** (בהולנדית: **Siebe Van der Heyden**; נולד ב-30 במאי 1998) הוא כדורגלן בלגי המשחק בעמדת הבלם בגנט מליגת העל הבלגית ובנבחרת בלגיה.

## קריירת מועדונים
ואן דר היידן ערך את הופעת הבכורה שלו בליגת העל הבלגית במדי אוסטנדה ב-21 במאי 2017, במשחק נגד אנדרלכט, כשהוא נכנס כמחליף בדקה ה-88.

ב-30 ביולי 2018, עבר ואן דר היידן להולנד, וחתם בפ.ס.וו איינדהובן לשנה אחת עם אפשרות להאריך את החוזה לשנה נוספת. הוא חזר לבלגיה בשנה שלאחר מכן, וחתם על חוזה ברויאל אוניון סן-ז'ילואז, אשר שיחקה בליגת המשנה הבלגית. הוא היה שותף להעפלתה לליגת העל הבלגית, בה סיימה במקום השני עונה לאחר מכן.

ב-19 ביולי 2023, חתם ואן דר היידן על חוזה לחמש שנים במיורקה מהלה ליגה.

## קריירה בינלאומית
ב-18 במרץ 2022, ואן דר היידן נכלל בסגל של נבחרת בלגיה לשני משחקי ידידות, ב-26 וב-29 במרץ באותה השנה, נגד אירלנד ובורקינה פאסו. הוא ערך את הופעת הבכורה שלו בנבחרת נגד אירלנד, כששיחק את כל המשחק בניצחון 3-0.

## תארים
;אוסטנדה
* מקום שני בגביע הבלגי: 2016/2017

;רויאל אוניון סן-ז'ילואז
* הליגה הבלגית השנייה: 2020/2021
* מקום שני בליגת העל הבלגית: 2021/2022

## קישורים חיצוניים

## הערות שוליים

קטגוריה:כדורגלנים בלגים
קטגוריה:בלמי כדורגל בלגים
קטגוריה:כדורגלני אוסטנדה
קטגוריה:כדורגלני פ.ס.וו. איינדהובן
קטגוריה:כדורגלני רויאל אוניון סן-ז'ילואז
קטגוריה:כדורגלני מיורקה
קטגוריה:כדורגלני נבחרת בלגיה
קטגוריה:ספורטאים בלגים בהולנד
קטגוריה:ספורטאים בלגים בספרד
קטגוריה:בלגים שנולדו ב-1998
קטגוריה:כדורגלני גנט
קדושת הזמן

**קדושת הזמן** היא אנדרטת זיכרון לנפגעי פעולות האיבה באשדוד שנוצרה על ידי יעקב פינטו, הממוקמת ברובע הקריה ("הסיטי") באשדוד. האנדרטה הוקמה ב-2014 על ידי עיריית אשדוד לבקשת משפחות שכולות שביקשו להנציח את יקיריהן.

בקצהו הצפוני של פארק הסיטי, ממוקמת '''האנדרטה לזכר בני אשדוד שנפלו במערכות ישראל''' בעיצובו של משה סעידי.

## האנדרטה
האנדרטה מורכבת מ-3 אלמנטים מרכזיים:
* **העמוד** – עמוד שבחלקו העליון חור. סמל למשפחות השכולות, שנותר בהן חלל ריק לאחר אובדן יקיריהן. החור פונה דרומה, כך שבשעות הצהריים קרני אור השמש יחדרו דרכו ויאירו את הרחבה. האור מייצג גם את המשך החיים לאחר האובדן.
* **החומה** – חומה ספירלית מרובעת המקיפה את מבנה האנדרטה. היא סמל לזמן, שהוא מחד מחזורי, אך גם קווי, ומאפשר התפתחות אישית.
* **חלוקי הנחל** – חלוקי נחל הנתחמים על ידי החומה, ונושאים את שמותיהם של חללי העיר. אלמנט זה נשאל מהמנהג להנחת אבן על קבר במסורת היהודית.

## גלריה

קובץ:קדושת הזמן – אנדרטה לחללי פעולות האיבה של אשדוד, פארק הסיטי, ספטמבר 2024 02.jpg
קובץ:קדושת הזמן – אנדרטה לחללי פעולות האיבה של אשדוד, פארק הסיטי, ספטמבר 2024 05.jpg


## ראו גם
* אנדרטה לזכר בני אשדוד שנפלו במערכות ישראל
* מקום בלב
* אנדרטת הנר
* אנדרטה לנופלים על שחרור אשדוד במלחמת העצמאות
* יד לחללי חיל הים

## קישורים חיצוניים

* 

## ביאורים

## הערות שוליים

קטגוריה:אשדוד: אנדרטאות
קטגוריה:אנדרטאות לזכר חללי ערים, יישובים ושכונות
מקום בלב (אנדרטה)

**מקום בלב** היא אנדרטה להנצחת הנרצחים והחללים בטבח שבעה באוקטובר ובמלחמת חרבות ברזל בני העיר אשדוד. האנדרטה, בעיצובה של היידי ארד, ממוקמת על גבעת מצפה האמפי בפארק אשדוד-ים.

## רקע

באוקטובר 2023, במהלך מלחמת חרבות ברזל, "הארכיון לתולדות אשדוד" החל במבצע לאיסוף עדויות מתושבי העיר על חוויותיהם האישיות, סיפורי גבורה ומעשי חסד של תושבי העיר שנעשו תחת מתקפת הפתע של חמאס.
[ממוזער|250x250 פיקסלים|[לוחית זיכרון|לוחית הזיכרון, ליד סלע השמות|ימין]]

## האנדרטה
האנדרטה ממוקמת בצפון פארק אשדוד-ים, ממערב למצפה האמפי. בכניסה אליה ניצב סלע מלוטש, עליו חרוטים שמותיהם של הנרצחים וחללים בני העיר, המוביל לחורשת העצים שהיא החלק המרכזי באנדרטה.

לכל נופלי העיר הוקדש בחורשה עץ, כשלצידו ספסל העוטף אותו בצורת חצי מעגל, ועמוד הנצחה. עמודי ההנצחה נושאים תמונת צללית של המונצחים, וקוד QR המוביל למיזם ההנצחה האינטרנטי של הארכיון לתולדות אשדוד, המכיל את סיפור חייהם. כמו כן, הוא כולל רמקול להשמעת עדותיהם של בני המשפחות השכולות.

האנדרטה הוקמה בהסכמת המשפחות השכולות, בתכנונה של היידי ארד. היא נבנתה בעלות של 3 מיליון שקלים חדשים.

האתר נחנך ב-29 באוקטובר 2024 בטקס במעמד נשיא מדינת ישראל יצחק הרצוג ורעייתו מיכל.

## גלריה

קובץ:אנדרטת מקום בלב להנצחת קורבנות מתקפת הפתע ומלחמת חרבות ברזל, פארק אשדוד-ים, אוקטובר 2024 32.jpg
קובץ:אנדרטת מקום בלב להנצחת קורבנות מתקפת הפתע ומלחמת חרבות ברזל, פארק אשדוד-ים, אוקטובר 2024 33.jpg
קובץ:אנדרטת מקום בלב להנצחת קורבנות מתקפת הפתע ומלחמת חרבות ברזל, פארק אשדוד-ים, אוקטובר 2024 19.jpg|פינת ההנצחה לסרן  (22) שנפלה בהגנה על בסיס זיקים
קובץ:אנדרטת מקום בלב להנצחת קורבנות מתקפת הפתע ומלחמת חרבות ברזל, פארק אשדוד-ים, אוקטובר 2024 36.jpg
קובץ:אנדרטת מקום בלב להנצחת קורבנות מתקפת הפתע ומלחמת חרבות ברזל, פארק אשדוד-ים, אוקטובר 2024 05.jpg
קובץ:אנדרטת מקום בלב להנצחת קורבנות מתקפת הפתע ומלחמת חרבות ברזל, פארק אשדוד-ים, אוקטובר 2024 12.jpg|סלע השמות בכיכר
קובץ:אנדרטת מקום בלב להנצחת קורבנות מתקפת הפתע ומלחמת חרבות ברזל, פארק אשדוד-ים, אוקטובר 2024 40.jpg|מבט ממצפה אמפי אשדוד; בכיכר ניצב סלע השמות


## ראו גם

* אנדרטה לזכר בני אשדוד שנפלו במערכות ישראל
* קדושת הזמן
* אנדרטת הנר
* אנדרטה לנופלים על שחרור אשדוד במלחמת העצמאות
* יד לחללי חיל הים

## קישורים חיצוניים

*  באתר עיריית אשדוד
** 
** 
*  

### עיתונות
* 
* 

## הערות שוליים

קטגוריה:אשדוד: אנדרטאות
קטגוריה:אנדרטאות לזכר חללי ערים, יישובים ושכונות
קטגוריה:פארק אשדוד-ים
קטגוריה:אנדרטאות מלחמת חרבות ברזל
קטגוריה:אנדרטאות טבח שבעה באוקטובר
ז'ורדי טארס

**ז'ורדי טארס פראמו** (בקטלאנית: **Jordi Tarrés Páramo**; במנדרינית: **佐迪**; נולד ב-16 במרץ 1981) הוא כדורגלן עבר ספרדי-הונג קונגי ששיחק בעמדת החלוץ.

## קריירה
טארס נולד בברצלונה. אביו איזידורו טארס, גם היה כדורגלן בעברו. הוא התחיל לשחק כדורגל במחלקת הנוער של אספניול. בגיל 16 חתם באיגואלדה ואף שיחק בקבוצת המילואים של אספניול. בהמשך שיחק גם בקורנייה, סבאדל, הרקולס, טראסה ולורקה דפורטיבה.

ב-26 ביולי 201 טארס חתם בקיצ'י מליגת העל של הונג קונג. בעונתו הראשונה הבקיע 12 שערים ב-15 משחקים והיה שותף לזכייה של המועדון באליפות הראשונה שלו אחרי 47 שנים. בנוסף היה מלך שערי הליגה לצידו של אקוסונקה בנגו. בעונת  הבקיע 4 שערים במסגרת גביע ה-AFC. קיצ'י הגיע באותה עונה לשמינית הגמר של המפעל. ב-1 במאי 2013 הבקיע שלושער נגד ווריורס. באותה עונה הבקיע 10 שערים במפעל והשווה את שיאו של יוליס אקושה כמלך שערי הקבקוצה במפעל.

בקיץ  הושאל לריינג'רס ושנה לאחר מכן הושאל ללי מאן, אך חזר לקיצ'י ב-9 בינואר 2018. ב-19 ביולי 2019 הושאל בשנית ללי מאן.

ב-11 באוקטובר 2020 קיבל תעודת פרו כמאמן כדורגל והודיע על פרישה מכדורגל והפך לעוזר מאמן בלי מאן.

בקיץ  מונה למאמן הטכני של האקדמיה לכדורגל של קיצ'י.

באוקטובר  טארס קיבל את הדרכון ההונג קונגי שלו ביחד עם חבריו לקבוצה ולארצו דני קנסלה ופרננדו רסיו. ב-5 באוקטובר ערךאת הופעת הבכורה שלו בנבחרת בניצחון 0-4 נגד  בו גם הבקיע את שער הבכורה שלו בנבחרת.

## תארים
; קיצ'י
*ליגת העל של הונג קונג: , , , , 
*מגן האתגר של הונג קונג: 
*גביע ה-FA של הונג קונג: , , , 
*גביע השתיל של הונג קונג: 
*גביע הליגה של הונג קונג: 

; אישיים
*נעל הזהב של ליגת העל של הונג קונג: 
*כדורגלן העונה בליגת העל של הונג קונג: , , 
*כדורגלן החודש בליגת העל של הונג קונג: ינואר , מאי , מאי 

## קישורים חיצוניים

קטגוריה:כדורגלנים ספרדים
קטגוריה:כדורגלנים קטלאנים
קטגוריה:כדורגלנים הונג קונגים
קטגוריה:חלוצי כדורגל ספרדים
קטגוריה:חלוצי כדורגל קטלאנים
קטגוריה:חלוצי כדורגל הונג קונגים
קטגוריה:ברצלונה: כדורגלנים
קטגוריה:כדורגלני סבאדל
קטגוריה:כדורגלני הרקולס אליקנטה
קטגוריה:כדורגלני נבחרת הונג קונג
קטגוריה:ספרדים שנולדו ב-1981
דורלאך

**דורלאך** (בגרמנית: **Durlach**) היא עיר היסטורית בגרמניה. במשך שנים הייתה דורלאך בירתה של מרקיזות באדן-דורלאך. בעבר הייתה דורלאך עיר עצמאית, אך כיום היא חלק מהעיר קרלסרוהה.

## היסטוריה
ממוזער| מגדל השמירה על גבעת הטורמברג
בשנת 1565, קרל השני, מרקיז באדן-דורלאך החליט להפוך את דורלאך לבירת המרקיזות. דורלאך המשיכה לתפקד כעיר בירה גם לאחר שנהרסה כמעט לחלוטין על ידי הצרפתים ב־1689.

קרל השלישי וילהלם, מרקיז באדן-דורלאך החליט להרחיב את העיר, ובעקבות זאת הקים במקום ב־1715 את העיר קרלסרוהה, ששלוש שנים מאוחר יותר הפכה בעצמה לבירה החדשה, עד 1771, אז אוחדה המרקיזות יחד עם מרקיזות באדן-באדן לדוכסות הגדולה של באדן.
ממוזער| הכנסייה, בית העירייה וכיכר השוק בדורלאך
בשנת 1846, מקום מושבו של הקונגרס של המפלגה הליברלית של הפרלמנט של באדן, ישב בעיר דורלאך.

בשנת 1849, אחת מזירות המאבק בין הפרוסים למורדים במהלך מהפכת באדן, התקיימה בדורלאך.

ב-1938 סופחה דורלאך לקרלסרוהה, שגדלה והתחברה עימה בתעלה ושדרת צפצפה, בגדה השמאלית של נהר הפפינץ, למרגלות הטורמברג.

במהלך מלחמת העולם השנייה נהרגו בדורלאך 329 בני אדם.

## אתרי מורשת
אחד מהמבנים החשובים בדורלאך הוא טירת קרלסבורג שבמרכז דורלאך. הטירה הוקמה בשנת 1565 ומאוחר יותר שימשה כקסקרטין, כיום יש בדורלאך כמה מוזיאונים, בית עירייה עתיק, כנסייה עם עוגב וכיכר שוק ובה ניצב פסל של המרקיז קרל השני.

אתר חשוב נוסף הוא הטורמברג ('גבעת המגדל') – גבעה מכוסה בכרמים בחלקו הצפוני של היער השחור. על פסגת הטורמברג נמצאים חורבות טירה ומגדל שמירה. ממגדל השמירה יש תצפית על נופי העיר קרלסרוהה לכיוון מערב ואל אזור נהר הריין. ישנו גרם מדרגות המוביל ממרגלות הגבעה ועד לפסגתה, אך אפשר גם לעלות באמצעות ה**טורמברגבאן**, רכבת כבל היסטורית. בשנים האחרונות שונה מנגנון הרכבת מהנעה באמצעות לחץ מים להנעה חשמלית.

## כלכלה
בדורלאך שכנו כמה מפעלים של חברת פפאף, שייצרו מכונות תפירה. בנוסף, שכנו בה מפעלים של מברשות, כימיקלים, טבק, בירה, חומץ, וחלקי מקטרות. במהלך השנים, רוב המפעלים נסגרו, מלבד מפעל לייצור תוספי תזונה. חברות בתחום ה־IT תפסו את מקומן, כשהגדולה שבהן היא חברת פידוצ'יה IT AG, המספקת שירותי בנקאות לרוב איגודי האשראי הגרמניים.

## גלריה

קובץ:Durlach RaumFabrik.jpg|טקסט=Former Pfaff factory, now RaumFabrik|מפעל ”פפאף” לשעבר
קובץ:Durlach BaslerTor 2005 09 11.jpg|טקסט=Historical city centre|מרכז העיר ההיסטורי
קובץ:Karlsruhe Durlach Karlsburg.jpg|טירת קרלסבורג


## קישורים חיצוניים

* 

קטגוריה:באדן-וירטמברג: מדינות וטריטוריות לשעבר
קטגוריה:קרלסרוהה
קטגוריה:גרמניה: ערים
יו מיטשל

**יו ברנטון מיטשל** (באנגלית: **Hugh Burnton Mitchell**; 22 במרץ 1907 – 10 ביוני 1996), היה פוליטיקאי ועיתונאי אמריקאי שכיהן כחבר הסנאט של ארצות הברית מ-1944 עד 1946 וכחבר בית הנבחרים של ארצות הברית מ-1949 עד 1953. הוא ייצג את מדינת וושינגטון.

## ביוגרפיה
מיטשל נולד ב-22 במרץ 1907 בגרייט פולס שבמונטנה. הוא עזב את דארטמות' קולג' ב-1929 לאחר קריסת וול סטריט 1929. הוא נסע למדינת וושינגטון ועבד ככתב ספורט, אבל הכתב הפוליטי של "אוורט ניוז" הודח כדי למנוע הטיה, מכיוון שהיה מיודד עם ראש העיר. מיטשל השתלט על הדיווח הפוליטי, ובהערכת האקלים הפוליטי המשתנה, היה בין הראשונים אם לא הראשון באזור שניבא את ניצחונו של פרנקלין רוזוולט כנשיא ב-1932.

מיטשל, חבר המפלגה הדמוקרטית, מונה ב-10 בינואר 1945, למלא את המושב שהתפנה בסנאט כתוצאה מהתפטרותו של מונרד וולגרן, שמיטשל היה עוזרו הביצועי מאז 1933. הוא הציע להרחיב את תוכנית מרשל לאסיה, ראה בפיתוח כלכלי ותשתיות קריטי לפיתוח הדמוקרטיה. הרעיון הובס על רקע תקציבי על ידי יריבים רפובליקנים, מה שהציב את הבסיס לתלותו של טרומן בבלימה צבאית של ההתפשטות הקומוניסטית, וחזרתה מחדש של צרפת לווייטנאם לאחר מלחמת העולם השנייה כחלק מהבלימה. הוא לא זכה בבחירות חוזרות ב-1946, והתפטר ב-25 בדצמבר 1946, כדי להעניק ליורשו ותק במשימות ועדות החשובות למדינת וושינגטון.

ב-1948 זכה מיטשל בבחירות לבית הנבחרים במחוז הקונגרס הראשון. הוא זכה בניסיונו להיבחר מחדש ב-1950. הוא הציע תכנון משאבים משולב עבור עמק נהר קולומביה, והוסיף ניהול דגים ופרשת מים להשקיה וייצור חשמל. תוכנית זו הובסה על ידי קואליציה של אינטרסים תעשייתיים ובירוקרטיים, כולל ארגונים פרטיים להשקיה וייצור חשמל וחיל ההנדסה והלשכה לניהול מקרקעין, שסמכותם ותקציביהם היו מאוימים. ב-1952, מיטשל לא התמודד לבחירה מחדש, במקום זאת התמודד על משרת מושל וושינגטון כדי להמשיך בפיתוח המדינה כולל פיתוח משאבים משולב בעמק נהר קולומביה. הוא לא הצליח בבחירות ההן, כמו גם בניסיונותיו להיבחר לבית הנבחרים ב-1954 וב-1958. מאוחר יותר מונה על ידי הנשיא קרטר כחבר הוועדה הנשיאותית למעצר יפנים במהלך מלחמת העולם השנייה. ועדה זו סברה שהערבויות החוקתיות הופרו במעצר והמליצה על פיצוי לנפגעים.

מיטשל היה ידוע כרפורמטור בזמן שהותו בקונגרס ועזר לחשוף את השערורייה סביב מכירת הרכוש העודף במלחמת העולם השנייה.

הוא מת בביתו בסיאטל שבוושינגטון ב-10 ביוני 1996.

## קישורים חיצוניים

* 
* 

קטגוריה:אמריקאים ילידי מונטנה
קטגוריה:בוגרי דארטמות' קולג'
קטגוריה:אמריקאים ממוצא סקוטי
קטגוריה:חברי בית הנבחרים של ארצות הברית ממדינת וושינגטון
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית ממדינת וושינגטון
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1907
קטגוריה:אמריקאים שנפטרו ב-1996
קלי סוייר פטריקוף

**קלי סוייר פטריקוף** (באנגלית: **Kelly Sawyer Patricof**) היא אשת עסקים ונדבנית קנדית-אמריקאית, שנבחרה לאחת מ-100 האנשים המשפיעים ביותר לשנת 2024 על ידי המגזין טיים.

## קריירה
בעבר הייתה פטריקוף דוגמנית בעיר ניו יורק, שם התנדבה וגילתה את הצרכים של משפחות בעלות הכנסה נמוכה. כיום היא משמשת כמנהלת הקריאייטיב של Satine Boutique ואף נבחרה לרשימת ה-100 המשפיעים של Create & Cultivate.

בנוסף, פטריקוף שותפה לכתיבת ספר הילדים "A Bear to Share". היא זכתה לסיקור בפרסומים כגון LaLigne ו-Rent the Runway, והוזכרה בספר "100 Making a Difference".

### Baby2Baby
פטריקוף היא אחת מהמנכ"ליות של ארגון Baby2Baby ללא מטרות רווח, שהוקם בלוס אנג'לס בשנת 2011 במטרה לספק מגוון רחב של מוצרים חיוניים למשפחות עם תינוקות. הארגון התפרסם ביכולתו להפיק חיתולים בעלות הנמוכה בכ-80% ממחיר הקמעונאות. Baby2Baby שיתף פעולה עם משרד המושל של ניו יורק להפצת 20 מיליון חיתולים בבנקי מזון ברחבי המדינה. לארגון יש תוכנית סיוע לנפגעי אסונות טבע בארצות הברית, ובין היתר סיפק 1.1 מיליון מוצרים למדינת טקסס לאחר הוריקן הארווי ב-2017.

בשנת 2020, בתגובה למחסור במזון תינוקות שנוצר עקב מגפת הקורונה, שיתף הארגון פעולה עם FEMA להפצת מזון תינוקות. Baby2Baby זכה להיכלל ברשימת 10 ארגוני הצדקה החדשניים ביותר של המגזין Fast Company וברשימת הרעיונות המשני-עולם של אותו מגזין.

פטריקוף ונורה ויינשטיין מארחות מדי שנה אירוע התרמה שהניב עד כה מיליוני דולרים לארגון. בנוסף, הן הצליחו לשכנע את מושל קליפורניה, גאווין ניוסם, לבטל את מס המכירה על חיתולים במדינה.

## חיים אישיים
פטריקוף נולדה בלונדון וגדלה בוונקובר. כיום היא מתגוררת בלוס אנג'לס, קליפורניה, עם בעלה ושני ילדיהם.
## קישורים חיצוניים

## הערות שוליים

קטגוריה:מהגרות מקנדה לארצות הברית
קטגוריה:מהגרים מקנדה לארצות הברית
קטגוריה:נשות עסקים אמריקאיות
קטגוריה:נדבניות אמריקאיות
קטגוריה:אמריקאים שהופיעו ברשימת טיים 100
קטגוריה:קנדים שהופיעו ברשימת טיים 100
קטגוריה:אמריקאיות שנולדו במאה ה-20
קטגוריה:אמריקאים שנולדו במאה ה-20
נורה ויינשטיין

**נורה ויינשטיין** (באנגלית: **Norah Weinstein**) היא אשת עסקים אמריקאית-יהודיה ומנכ"לית שותפה של ארגון הצדקה ללא מטרות רווח Baby2Baby. היא ושותפתה לניהול הארגון, קלי סוייר פטריקוף, נבחרו לרשימת 100 האנשים המשפיעים של מגזין טיים לשנת 2024.

## חיים מוקדמים והשכלה
אביה של ויינשטיין הוא יהודי אורתודוקסי מהברונקס, ואמה מממפיס, טנסי. היא גדלה בלוס אנג'לס והייתה חברת קהילה בבית הכנסת בשדרות וילשר. היא סיימה תואר ראשון באוניברסיטת קליפורניה בברקלי ותואר ראשון במשפטים באוניברסיטת דרום קליפורניה.

## קריירה
ויינשטיין החלה את הקריירה שלה כמתמחה עבור הנשיא לשעבר ביל קלינטון ובהמשך עבדה כעורכת דין תאגידית. ב-2011 ייסדו ויינשטיין וקלי סוייר פטריקוף את ארגון Baby2Baby בלוס אנג'לס, שמטרתו לספק מגוון רחב של מוצרים חיוניים למשפחות עם תינוקות. הארגון ידוע בכך שהוא מספק חיתולים במחיר הנמוך בכ-80% ממחיר השוק הקמעונאי.

ארגון Baby2Baby שיתף פעולה עם משרד המושל של מדינת ניו יורק לחלוקת 20 מיליון חיתולים בבנקי מזון ברחבי המדינה. במסגרת תוכנית הסיוע וההתמודדות עם מצבי חירום של הארגון, הוא מספק סיוע למשפחות בארצות הברית שנפגעו מאסונות טבע, כולל שליחת 1.1 מיליון מוצרים לטקסס לאחר הוריקן הארווי ב-2017.

ב-2020, בעקבות המחסור במזון תינוקות שנוצר עקב מגפת הקורונה, שיתף Baby2Baby פעולה עם FEMA להפצת מזון תינוקות. הארגון זכה להכרה כאחד מ-10 ארגוני הצדקה החדשניים ביותר של מגזין "Fast Company", ונכלל ברשימת הרעיונות המשני-עולם של המגזין.

ויינשטיין לקחה חלק ביוזמה לביטול מס המכירה על חיתולים בקליפורניה, בשיתוף עם המושל גאווין ניוסם. היא ציינה כי עלות החיתולים החודשית עשויה להגיע ל-70–80 דולר לתינוק, והדגישה את חשיבות ההקלה הזו עבור משפחות.

פטריקוף ויינשטיין מקיימות מדי שנה אירוע התרמה שהניב עד כה מיליוני דולרים לארגון. בנוסף, ויינשטיין השתתפה בכנסים כמו פסטיבל החדשנות של "Fast Company" ו-SXSW. היא נבחרה לאחת מה"אישים המשנים" של CNBC.

יחד עם פטריקוף והשחקנית ג'סיקה אלבה, השגרירה של הארגון, כתבה את ספר הילדים "A Bear to Share".

## חיים אישיים
ויינשטיין מתגוררת בלוס אנג'לס עם בעלה בריאן ושני ילדיהם. היא פגשה את בריאן בבית הספר למשפטים, והשניים התארסו ב-2002 ונישאו עשרה חודשים לאחר מכן.

## הערות שוליים

קטגוריה:נשות עסקים יהודיות אמריקאיות
קטגוריה:נדבניות אמריקאיות
קטגוריה:נדבניות יהודיות
קטגוריה:מנכ"ליות אמריקאיות
קטגוריה:בוגרות אוניברסיטת קליפורניה בברקלי
קטגוריה:בוגרי אוניברסיטת קליפורניה בברקלי
קטגוריה:בוגרות אוניברסיטת דרום קליפורניה
קטגוריה:בוגרי בית הספר למשפטים באוניברסיטת דרום קליפורניה
קטגוריה:אמריקאים שהופיעו ברשימת טיים 100
קטגוריה:יהודים שהופיעו ברשימת טיים 100
קטגוריה:אמריקאיות שנולדו במאה ה-20
קטגוריה:אמריקאים שנולדו במאה ה-20
פיליפ מקיני

**פיליפ ווטקינס מקיני** (באנגלית: **Philip Watkins McKinney**; ) היה עורך דין ופוליטיקאי אמריקאי מווירג'יניה, איש המפלגה הדמוקרטית, שכיהן כחבר בית הנבחרים של וירג'יניה בשנים 1859–1865, וכמושל וירג'יניה ה-41 בשנים 1890–1894.
## ראשית חייו
פיליפ מקיני נולד במחוז בקינגהאם שבווירג'יניה כבנם של צ'ארלס ומרתה מקיני. את לימודיו הוא עשה בהמפדן-סידני קולג' , אותם הוא סיים בהצטיינות ב-1851. לאחר מכן הוא למד משפטים בוושינגטון קולג' (כיום אוניברסיטת וושינגטון ולי) בהדרכתו של השופט ג'ון וייט ברוקנברו . לאחר סיום לימודיו הוא החל לעסוק בעריכת דין, ונישא פעמיים, בפעם הראשונה לאן פלמינג כריסטיאן, ובפעם השנייה לאנני קליי. מכל אחד מנישואים אלו נולד לו בן אחד.

## קריירה
ב-1858 נבחר מקיני לבית הנבחרים של וירג'יניה כנציג מחוז בקינגהאם. עם פרוץ מלחמת האזרחים האמריקאית הוא התגייס לצבא הקונפדרציה ושירת כקצין בפלוגה K של רגימנט הפרשים הרביעי של וירג'יניה. ביוני 1863 בקרב ברנדי סטיישן, הוא נפצע קשה, וכך הסתיים שירותו הצבאי.

לאחר המלחמה החל מקיני לעסוק בעריכת דין בפארמוויל שבווירג'יניה, אך עד מהרה הוא שב לפוליטיקה. הוא שירת כמה תקופת כהונה במשך 20 השנים הבאות כפרקליט המדינה במחוז הנסיך אדוארד. בתקופה זו הוא גם נוצח בכמה מערכות בחירות, כולל לבית הנבחרים של ארצות הברית ולתפקידי התובע הכללי של וירג'יניה ולמושל המדינה.

ב-1889 התמודד מקיני בבחירות למשרת מושל וירג'יניה, והפעם הביס את מועמד הרפובליקנים ויליאם מהון לאחר שזכה ב-57.19 אחוזים מקולות הבוחרים. הנושא המרכזי של מקיני במסע הבחירות שלו היה העליונות הלבנה והסכנה בהתקדמותם של האפרו-אמריקאים. מרגע שהחל בכהונתו, מוקד עשייתו כמושל הייתה פיתוח כלכלת המדינה והרחבת כוחה של המפלגה הדמוקרטית בווירג'יניה.
לאחר תום כהונתו, פרש מקיני לחייו הפרטיים, והתיישב עם רעייתו בפארמוויל.

## מותו
פיליפ מקיני נפטר בפארמוויל ב-1 במרץ 1899. הוא נטמן בבית הקברות המקומי.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1652


## קישורים חיצוניים

* פיליפ מקיני באתר אגודת המושלים הלאומית 
* מסמכי פיליפ מקיני בספריית וירג'יניה 
* פיליפ מקיני באתר The Political Graveyard 
* 

## הערות שוליים

קטגוריה:אמריקאים ילידי וירג'יניה
קטגוריה:מושלי וירג'יניה
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של וירג'יניה
קטגוריה:בוגרי מכללת המפדן-סידני
קטגוריה:עורכי דין אמריקאים במאה ה-19
קטגוריה:אנשי צבא הקונפדרציה
קטגוריה:אמריקאים שנולדו ב-1832
קטגוריה:אמריקאים שנפטרו ב-1899
גשר ברודוויי (מנהטן)

**גשר ברודוויי** (באנגלית: **Broadway Bridge**) הוא גשר מעלית על פני ההארלם ריבר ברובע מנהטן בעיר ניו יורק. הוא מחבר בין השכונות אינווד באי מנהטן ומרבל היל ביבשת. הגשר מורכב משני סיפונים: הסיפון התחתון נושא את רחוב ברודוויי, אשר מוגדר במיקום זה ככביש מס' 9 של ארצות הברית; הסיפון העליון נושא את קו השדרה השביעית של הרכבת התחתית של ניו יורק - קו מס' 1 (האדום) בעל 3 פסי רכבת.

האתר גושר בעבר באמצעות שני גשרים נפתחים מסתובבים  רצופים: הראשון, שכונה גשר תעלת השייט של הארלם ריבר, נבנה בין השנים 1893 ל-1895, כדי לחצות את התעלה, שנבנתה כדי לעקוף יישור מתפתל של ספייטי דייבל קריק. בעשור הראשון של המאה ה-20, בניית קו הרכבת התחתית הראשון בעיר, הפכה את הגשר המקורי למיושן, ומתחם דו קומתי שנקרא גשר רחוב 225, נבנה כדי להכיל את קו הרכבת התחתית מעל התנועה בכביש המהיר. בין השנים 1905 ל-1906, הגשר השני הותקן, והגשר הראשון הועבר דרומה על ההארלם ריבר, והפך לגשר יוניברסיטי הייטס.

הגשר הנוכחי נבנה בין השנים 1957 ל-1962 כדי להחליף את הגשר השני. הוא מכיל ערוץ שניתן לשוט בו ברוחב 93 מ', ומרווח אנכי של 41 מ' כשהגשר במצב פתוח, ושל 7.6 מ' כשהגשר במצב סגור.ממוזער|מראה הגשר מכיוון שכונת מרבל היל. המסילה משמאל היא המסילה של קו ההדסון של מטרו נורת'.

## תיאור הגשר
אורכו של הגשר הוא 170 מ', כולל הגישות אליו. טווח ההרמה מאפשר גובה של 93 מ', אם כי ניתן להגביה ל-41 מ'. במצב סגור הוא בגובה 7.6 מ' מעל מים גבוהים ממוצעים. הגשר מורכב משני מסבכי וורן. טווח ההרמה נתמך על ידי מגדלי המעלית בכל קצה, המתנשאים לגובה של 49 מ' מעל המים הממוצעים. טווח ההרמה תלוי בשני סטים של 12 כבלים בכל פינה. כל כבל כרוך סביב משקולות נגד בכל קצה, בראש כל מגדל ועל הטווח. ניתן להרים את הגשר על ידי כונן חשמלי אחד בכל מגדל. ראשי מגדלי המעלית היו מחודדים כך שיהיו צמודים לחלק העליון של תוחלת ההרמה.

המפלס התחתון מכיל שני כבישים ומדרכות, אחד בכל אחד מהצדדים המערביים והמזרחיים. כל הכבישים הם ברוחב 10 מ', והם בכיוון תנועה אחד בברודוויי, והמדרכות הן ברוחב של 2.4 מ'. גדר הפרדה מפרידה בין שני הדרכים.

## תחבורה ציבורית
הגשר אמנם משמש נתיב לתנועה בין מנהטן לברונקס, אך הוא כולו במנהטן. הקצה הדרומי של הגשר נמצא באינווד, מנהטן, ואילו הקצה הצפוני נמצא במרבל היל, מנהטן גם כן. הגשר עובר גם מעל קו ההדסון של הרכבת המטרו-צפון בקצהו הצפוני(ראו תמונה מתחת לתבנית הראשית - גם בתמונה הראשית ניתן להבחין ברכבת זו בתחתיתה השמאלית).

המפלס התחתון משמש את קווי האוטובוס המקומיים Bx7 ו-Bx20, המופעלים על ידי MTA New York City Transit, ואת קו האוטובוס המהיר BxM1 המופעל על ידי חברת האוטובוסים MTA.
## ראו גם
* הגשרים לאורך הארלם ריבר

## קישורים חיצוניים

## ביאורים

## הערות שוליים

קטגוריה:ניו יורק: גאוגרפיה
קטגוריה:ניו יורק: גשרים
קטגוריה:הארלם ריבר
Tusk (שיר)

"**Tusk**" (בעברית: "**[[חט]]**") הוא שיר של להקת הרוק הבריטית-אמריקאית פליטווד מק מתוך האלבום הכפול באותו השם. השיר הגיע בשיא למקום השמיני במצעד בארצות הברית, למקום השישי בממלכה המאוחדת, למקום החמישי בקנדה ולמקום השלישי באוסטרליה. לינדזי בקינגהאם כתב את השיר והוא המבצע הראשי שלו.

## רקע
בחיפוש אחר שיר מוביל לאלבום שעדיין לא נקרא בשם, מיק פליטווד הציע ללהקה לקחת את הריף שבו השתמש לינדזי בקינגהאם לבדיקות, ולהפוך אותו לשיר.  מפיקי האלבום, ריצ'רד דשוט וקן קליאט, יצרו הקלטה קצרה של הריף וניגנו אותה ברצף, ועליה כתבה הלהקה את השיר.

בנוסף לכלי הנגינה הרגילים, הלהקה התנסתה בלשלב בשיר צלילים ייחודיים שונים. אלו כללו קולות של חיות, שוטים, צרחות וקללות ושימוש בממחטות קלינקס, בקבוקים ובשר טלה.

לבקשתו של מיק פליטווד, הלהקה גייסה את התזמורת הצועדת של אוניברסיטת דרום קליפורניה להופיע בסינגל.

אולפן נייד הותקן באצטדיון דודג'ר בלוס אנג'לס כדי להקליט את התזמורת הצועדת.  בהקלטה נכחו 112 חברי הלהקה, שהתברר שהם חייבים לצעוד תוך כדי הנגינה כדי לשמור על הקצב. כדי להקליט אותם תוך כדי הליכה נעשה שימוש במיקרופון מרחבי מיוחד. חלקים מההקלטה באצטדיון נכנסו לקליפ של השיר. ג'ון מקווי, שלא יכול היה להופיע להקלטה נראה בקליפ כדמות קרטון. סטיבי ניקס מציגה בקליפ את כישוריה בסטאף.

## קבלה וביקורת
מגזין בילבורד תיאר את "Tusk" כ"שילוב מוזר של שירה וכלי הקשה", וטען שהוא לא "נגיש" לקהל כמו שאר שירי הלהקה ושקשה לתפוס את ההוק.  מגזין קאש בוקס שיבח את השיר על אף ייחודיותו. מגזין רקורד וורלד כינה את השיר "'יציאה' מיוחדת במינה" עבור הלהקה והשווה את השיר ל"מחול שבטי". מגזין רולינג סטון שיבח את השיר ואמר שהוא התרומה המעניינת ביותר של בקינגהאם לאלבום. בנוסף, הוא השווה אותו לשיר "Revolution 9" של הביטלס (1968). 

## מבצעים
* לינדזי בקינגהאם – גיטרות, כלי הקשה, שירה
* כריסטין מקווי – קלידים, קולות רקע
* סטיבי ניקס – קולות רקע
* ג'ון מקווי – גיטרה בס
* מיק פליטווד – תופים, כלי הקשה

## מיקומי שיא

## נתוני מכירות

## קישורים חיצוניים

## הערות שוליים

קטגוריה:סינגלים בהוצאת וורנר רקורדס
קטגוריה:שירים על ריקודים
קטגוריה:שירי פליטווד מק
אג'אי באנגה

**אג'אי-פאל סינג "אג'אי" באנגה** הוא מנהל אמריקאי ממוצא הודי, המשמש כיום כנשיא קבוצת הבנק העולמי . בעבר כיהן כיושב ראש וכמנהל הכללי של חברת מאסטרקארד, וכמנכ"ל חברת ההשקעות ג'נרל אטלנטיק .

## חיים מוקדמים והשכלה
באנגה נולד ב-10 בנובמבר 1959 בעיר פונה שבמדינת מהאראשטרה, הודו, במשפחה מסורתית סיקית. אביו, הרבחאג'אן סינג באנגה, היה קצין בכיר בדרגת לוטננט גנרל בצבא הודו. משפחתו במקור מהעיר ג'לנדהאר שבמדינת פנג'אב. את לימודיו עשה בבית הספר סנט אדוארד בשימלה ולאחר מכן למד בבית הספר הציבורי בהיידראבאד. הוא סיים תואר ראשון בכלכלה מהמכללה סנט סטפן שבדלהי, ולאחר מכן למד ניהול במכון ההודי לניהול באחמדאבאד. בשנת 2007 הפך לאזרח אמריקאי.

## קריירה עסקית
באנגה החל את הקריירה שלו כמתלמד בנסטלה בשנת 1981, והמשיך לעבוד בחברה במשך 13 שנים במגוון תפקידים בתחום המכירות, השיווק והניהול הכללי. בהמשך הצטרף לפפסיקו והיה שותף בכניסה לשוק ההודי עם מותגים כמו פיצה האט ו-KFC, על רקע הליברליזציה הכלכלית במדינה.

בשנת 1996 הצטרף באנגה לחברת סיטיגרופ, שם שימש תחילה בתפקיד של גביית חובות. לאחר מכן, עמד בראש חטיבת CitiFinancial והחטיבה לנכסים צרכניים בארצות הברית. בין השנים 2005 ל-2008, היה מנכ"ל חטיבת הלקוחות הצרכניים הגלובלית של החברה והוביל את אסטרטגיית המיקרו-מימון של החברה.

ב-2010 מונה באנגה לנשיא ולמנכ"ל חברת מאסטרקארד, ובמהלך כהונתו הגדיל את ההכנסות ואת רווחי החברה באופן משמעותי והוביל את יוזמת Priceless Planet, שנועדה לשמר את הסביבה והתחייבה לנטיעת 100 מיליון עצים.

לאחר שפרש מתפקידו במאסטרקארד, הצטרף לג'נרל אטלנטיק כסגן יו"ר. במאי 2022, מונה לתפקיד יו"ר אקסור , חברת ההחזקות של משפחת אניילי מאיטליה, ושימש בתפקיד עד למינויו לנשיא קבוצת הבנק העולמי ב-2023.

כנשיא הבנק העולמי השתתף באנגה בפסגת ה-G20 שנערכה בניו דלהי ב-2023, שם דיבר על אתגרים גלובליים כמו אי-ביטחון תזונתי, שוויון מגדרי ואיומי מגפות ושינויי אקלים, תוך תמיכה במגמות של רפורמות בבנקים מולטילטרליים.

## קריירה ציבורית
בפברואר 2023 מינה אותו נשיא ארצות הברית ג'ו ביידן לתפקיד נשיא הבנק העולמי. מינויו אושר במאי 2023 והוא החל בתפקידו ביוני של אותה שנה. במסגרת תפקידיו הציבוריים, כיהן באנגה כיועץ חיצוני לסגנית הנשיא קמלה האריס במסגרת השותפות למרכז אמריקה והשתתף בוועידות בינלאומיות חשובות.

## פעילות נוספת
באנגה חבר במספר דירקטוריונים ועמותות ציבוריות, בהם אקסור, טמסק אחזקות, דאו כימיקלים, ועד השלישייה וקרן הצלב האדום האמריקאי. הוא כיהן גם כיו"ר לשכת המסחר הבין-לאומית ונחשב לדמות משפיעה בתחומי הכלכלה והפיננסים.

## הוקרה
באנגה זכה במספר פרסים ואותות כבוד, בהם עיטור פאדמה שרי מהודו ב-2016, ופרס מהגרים מצטיינים מקרן קרנגי בניו יורק ב-2023. בנוסף, נבחר כאחד מ-100 המשפיעים בתחום האקלים של מגזין טיים לשנת 2023.

## קישורים חיצוניים

## הערות שוליים

קטגוריה:מנהלים אמריקאים
קטגוריה:סמנכ"לי תפעול אמריקאים
קטגוריה:הודים
קטגוריה:מהגרים מהודו לארצות הברית
קטגוריה:נשיאי הבנק העולמי
קטגוריה:אמריקאים שהופיעו ברשימת טיים 100
קטגוריה:הודים שהופיעו ברשימת טיים 100
קטגוריה:אמריקאים שנולדו ב-1959
בת' פורד

**בת' פורד** (באנגלית: **Beth Ford**; נולדה ב-1963) היא מנהלת אמריקאית, המכהנת מאז 2018 כמנכ"לית Land O'Lakes, קואופרטיב חקלאי אמריקאי.

## ביוגרפיה
פורד נולדה בסו סיטי, איווה, וגדלה כילדה חמישית מתוך שמונה. אביה היה נהג משאית וסוחר רכבים משומשים, ואמה הייתה אחות שהפכה בהמשך לפסיכולוגית. אמה של פורד היוותה דמות משמעותית בחייה, והייתה לה מודל לחיקוי בזכות יכולתה להתמודד עם קשיים.

את דרכה בעולם החקלאות החלה פורד בגיל 12, בעבודה של ניקוי תפרחות תירס בשכר של 2 דולר לשעה. עבדה במספר עבודות נוספות כדי לממן את לימודיה, כולל כעובדת ניקיון, צבעית בתים וקופאית בחנות נוחות. סיימה תואר ראשון במנהל עסקים מאוניברסיטת המדינה של איווה, ולאחר מכן תואר שני במנהל עסקים מאוניברסיטת קולומביה.

במהלך הקריירה שלה, פורד עבדה בניהול שרשרת אספקה בחברות כמו אקסון מוביל, פפסיקו ו-Scholastic, ולבסוף הצטרפה ל-Land O'Lakes בשנת 2011, שם כיהנה כראש תחום שרשרת האספקה והתפעול. באוגוסט 2018 מונתה למנכ"לית החברה, והפכה לאחת מ-25 נשים שהובילו חברות ברשימת Fortune 500 באותה תקופה ולאישה הראשונה מחוץ לארון שמכהנת כמנכ"לית בחברה ברשימ זו.

כמנכ"לית השקיעה פורד בטכנולוגיות חדשות בתחום החקלאות וחיזוק הקהילות הכפריות. היא ציינה כי האתגרים הגדולים ביותר עבור חקלאים אמריקאים הם חוסר יציבות במדיניות, תנאי מזג האוויר המשתנים, והיעדר גישה לאינטרנט מהיר באזורים מרוחקים. פורד תומכת בשיפור תשתיות האינטרנט הכפריות, ויזמה את פרויקט American Connection שמטרתו לשפר את חיבורי האינטרנט הכפריים ולגשר על "הפער הדיגיטלי" שנוצר.

פורד חברה בדירקטוריונים של ארגונים שונים, כולל Business Roundtable, Paccar, וסטארבקס, ומשמשת כחברת הנהלה בקרן ניהול הפנסיה של מורי סיינט פול.

בשנת 2019 חתמה פורד, יחד עם 181 מנכ"לים אחרים, על הצהרת Business Roundtable המצהירה כי על תאגידים לשרת לא רק את בעלי המניות אלא גם את הלקוחות, העובדים והקהילות. בשנת 2020 הסירה החברה את דמות האישה הילידית ממותג החמאה שלה לטובת הכיתוב "בבעלות חקלאית", ובכך ייצגה את ערכיו של הקואופרטיב ואת חיבורו למגדלים.

בשנת 2024 נכללב ברשימת טיים 100 של מגזין טיים.

## חיים אישיים
פורד נשואה לג'יל שורץ, מנכ"לית קרן הפנסיה של מורי סיינט פול, ולהן שלושה ילדים מתבגרים.

## הערות שוליים

## קישורים חיצוניים

קטגוריה:אמריקאים ילידי איווה
קטגוריה:סו סיטי (איווה): אישים
קטגוריה:מנכ"ליות אמריקאיות
קטגוריה:להט"ביות אמריקאיות
קטגוריה:בוגרות אוניברסיטת מדינת איווה
קטגוריה:בוגרי אוניברסיטת המדינה של איווה
קטגוריה:בוגרי אוניברסיטת קולומביה
קטגוריה:בוגרות אוניברסיטת קולומביה
קטגוריה:אמריקאים שהופיעו ברשימת טיים 100
קטגוריה:אמריקאיות שנולדו ב-1964
קטגוריה:אמריקאים שנולדו ב-1964
סם צמבריס

**סם ג'יי צמבריס** (באנגלית: **Sam J. Tsemberis**) הוא פסיכולוג קליני קהילתי ממוצא יווני-קנדי, ומייסד ומנכ"ל ארגון Pathways to Housing, תוכנית דיור המתמקדת במודל "דיור תחילה"  עבור אנשים הסובלים ממחלות נפש חמורות, היסטוריה ממושכת של חסרות בית ולעיתים התמכרות לסמים. בנוסף, הוא פרופסור קליני בפקולטה לפסיכיאטריה ומדעי ההתנהגות באוניברסיטת קליפורניה בלוס אנג'לס.

## Pathways to Housing ודיור תחילה
Pathways to Housing הוא הארגון הנחשב לחלוץ בפיתוח מודל "דיור תחילה"  בארצות הברית. צמבריס החל את דרכו עם פיתוח מרכז קהילתי לאנשים הסובלים מחסרות בית וממחלות נפש. משם, יזם את תוכנית Pathways to Housing, המעניקה דיור לאנשים במצבם ללא תנאים מוקדמים של הצלחה בטיפולים או שיקום. במחקר אקראי שנערך, נמצא כי משתתפי המודל שהוקצו באופן אקראי לדיור תחילה הצליחו להפחית את מספר הימים בהם היו חסרי בית בכמעט 100 ימים בשנה הראשונה, וההצלחה נמשכה לאורך כל ארבע שנות המחקר.

מודל "דיור תחילה" הוכח כמשתלם כלכלית, בעיקר עקב ירידה בשיעור האשפוזים הפסיכיאטריים. בשנת 2010, המועצה הפדרלית למאבק בחסרות בית בארצות הברית אימצה את המודל בתוכנית האסטרטגית שלה, וקבעה כי "דיור תחילה" הוא הגישה היעילה ביותר לסיום חסרות הבית הכרונית. המודל עבר ניסויים נוספים בקנדה ובאירופה, ובשנתו הראשונה הוכפל משך הזמן שהמשתתפים שהו בדיור יציב.

ב-2016, צמבריס פרסם את הספר "Housing First: Ending Homelessness, Changing Systems and Transforming Lives" יחד עם ד"ר דבורה פדג'ט וד"ר בנג'מין הנווד, המתאר את התפתחות המודל והצלחתו. הספר זכה בשנת 2017 להערכה מיוחדת מאת אגודת המחקר לעבודה סוציאלית.

ב-2018 הגיע צמבריס לדבלין כדי לסייע ביישום המודל באירלנד, והיה מרצה בכנס Housing First בסקוטלנד ובפסגת ראשי ערים בטקסס ב-2019 בנושא חסרות בית.

בשנת 2024, נכלל ברשימת "טיים 100" של מגזין טיים.

## קישורים חיצוניים

## הערות שוליים

קטגוריה:קנדים ממוצא יווני
קטגוריה:סגל אוניברסיטת קליפורניה בלוס אנג'לס
קטגוריה:פסיכולוגים קנדים
קטגוריה:מנכ"לים
קטגוריה:יוונים שהופיעו ברשימת טיים 100
קטגוריה:קנדים שהופיעו ברשימת טיים 100
קטגוריה:קנדים שנולדו ב-1949
רוזאנה פליימר-קלדרה

**רוזאנה פליימר-קלדרה** (נולדה ב-16 במרץ 1956) היא פעילה לזכויות הקהילה הגאה מסרי לנקה. היא מייסדת ומנכ"לית ארגון Equal Ground, הארגון הוותיק ביותר בסרי לנקה למען זכויות להט"ב כחלק ממאבק זכויות האדם הכללי במדינה. פליימר-קלדרה הייתה גם ממייסדות Women's Support Group בסרי לנקה בשנת 1999. בין השנים 2001–2003, שימשה כנציגה האסיאתית הראשונה בסרי לנקה במועצה של האגודה הבינלאומית לזכויות להט"ב (ILGA), ובהמשך שימשה כמזכ"לית משותפת של הארגון.

## חיים מוקדמים
פליימר-קלדרה נולדה ב-16 במרץ 1956 בסרי לנקה, ומשפחתה היא מהקהילה הבורג'ית, ממוצא הולנדי. היא גדלה בעיר קולומבו, ובגיל 18 עברה לסן פרנסיסקו, שם השתתפה במצעד הגאווה הראשון שלה ב-1978, אותו הוביל הארווי מילק. לאחר שחזרה לסרי לנקה, הביאה עמה כלים ומסורות כמו עצרות עם נרות והפגנות שקטות.

## קריירה ופעילות חברתית
בזמן שהותה בארצות הברית, עבדה פליימר-קלדרה כטכנאית לעדשות מגע ובהמשך כסוכנת נסיעות. היא ניהלה עסק עצמאי בשם "Falmer Ceylan Ltd" במשך 15 שנים. לאחר שובה לסרי לנקה, הקימה חנות מקצועית לגולף בשותפות עם שחקנית גולף בכירה.

מלבד פעילותה למען זכויות להט"ב, פליימר-קלדרה הייתה פעילה סביבתית והפעילה מועדון סביבתי לילדים ואירועים להגנה על חיות הבר בין השנים 1990–1998. בשנת 2001 נבחרה לנציגה האסיאתית של האגודה הבינלאומית לזכויות להט"ב (ILGA), ובהמשך נבחרה לשמש כמזכ"לית משותפת, תפקיד בו נבחרה מחדש בשנת 2006 בכנס הבינלאומי בז'נבה.

בשנת 2004 ייסדה את ארגון Equal Ground, שפועל לקידום זכויות קהילת הלהט"ב בסרי לנקה, ובשנת 2015 הובילה את הקמת רשת השוויון של חבר העמים הבריטי, המספקת תמיכה לקהילות להט"ב ברחבי חבר העמים.

## הישגים והכרה
במהלך השנים קיבלה פליימר-קלדרה הכרה בינלאומית על פעילותה, כולל פרס "Utopia" לזכויות להט"ב, הנחשב לפרס המוביל בתחום באסיה, ופרס המארשל הבינלאומי במצעד הגאווה של טורונטו ב-2007. בשנת 2017 קיבלה את פרס Zonta להשפעה חברתית, ובנובמבר 2022 זכתה בפרס "גיבור הקהילה" מטעם APCOM.

באפריל 2024, נבחרה פליימר-קלדרה לרשימת 100 האנשים המשפיעים של מגזין טיים לשנת 2024.

## הערות שוליים

קטגוריה:פעילות למען זכויות להט"ב
קטגוריה:לסביות (נשים)
קטגוריה:סרי לנקאים
קטגוריה:אישים ממוצא הולנדי
קטגוריה:מהגרות לארצות הברית
קטגוריה:ילידות 1956
קלי רובינסון

**קלי רובינסון** (באנגלית: **Kelley Robinson**) היא פעילה חברתית אמריקאית, המכהנת כנשיאת הקמפיין לזכויות אדם. היא האישה השחורה הקווירית הראשונה בתפקיד זה. בעבר כיהנה כמנכ"לית קרן הפעולה של הורות מתוכננת.

## השכלה
רובינסון סיימה תואר ראשון באוניברסיטת מיזורי בשנת 2008, והתמחתה בסוציולוגיה ובחקר נשים ומגדר. במהלך לימודיה עבדה כברמנית ואף התאמנה בתחום אמנויות לחימה מעורבות.

## קריירה
רובינסון החלה את דרכה כמארגנת פוליטית בקמפיין הבחירות של ברק אובמה בשנת 2008. בשנת 2009 החלה לעבוד בארגון הורות מתוכננת של המערב התיכון כמארגנת אזורית, ובין השנים 2011–2015 כיהנה כסגנית מנהל לנוער בארגון. בשנת 2015 קודמה לתפקיד מנהלת הארגון הארצי, וב-2019 מונתה למנכ"לית קרן הפעולה של הורות מתוכננת וסגנית נשיאת הארגון לארגון וסנגור.

בתפקידה בהורות מתוכננת, הובילה את המאמצים להגדלת בסיס התומכים, שהתרחב מ-6.5 מיליון ל-18 מיליון, ולקידום זכויות רבייה, כולל שינוי הרכב הסנאט האמריקאי בבחירות 2020. בתפקידה זה זכתה להתראיין על סוגיות מרכזיות כמו זכויות רבייה, תיקון הייד  ומינויי שופטים לבית המשפט העליון.

בסוף 2022 מונתה רובינסון לנשיאת הקמפיין לזכויות אדם. עם כניסתה לתפקיד, הודיעה שתתמקד בזכויות הצבעה, זכויות רבייה, זכויות להט"ב, שכר מחיה וטיפול רפואי, ותשאף להעצים את קולם של אנשים משכבות מוחלשות. בין מטרותיה, קידום חוק "Respect for Marriage Act" . בדצמבר 2022, רובינסון הופיעה בפני הקונגרס והעידה על העלייה בקיצוניות ובאלימות נגד קהילת הלהט"ב.

## פרסים והכרה
באפריל 2024 נכללה רובינסון ברשימת 100 האנשים המשפיעים של המגזין "טיים".

## חיים אישיים
רובינסון נשואה לבקי ג'ורג' מאז 2020, ולהן ילד אחד. רובינסון היא קתולית.

## קישורים חיצוניים

## הערות שוליים

קטגוריה:פעילות זכויות נשים אמריקאיות
קטגוריה:פעילות למען זכויות להט"ב בארצות הברית
קטגוריה:פעילות אפרו-אמריקאיות
קטגוריה:להט"ביות אמריקאיות
קטגוריה:בוגרות אוניברסיטת מיזורי
קטגוריה:אמריקאים שהופיעו ברשימת טיים 100
קטגוריה:נוצרים רומים-קתולים אמריקאים
EuroVelo

**EuroVelo** היא רשת של 17 מסלולי רכיבת אופניים למרחקים ארוכים החוצים את יבשת אירופה. עם השלמתו, האורך הכולל של רשת EuroVelo יהיה כמעט . נכון לשנת 203, יותר מ- כבר נסללו. EuroVelo הוא פרויקט של פדרציית רוכבי האופניים האירופית (ECF). הפרויקט הרב לאומי שואף לחבר בין 40 מדינות באמצעות 19 מסלולים ברחבי יבשת אירופה.

מסלולי EuroVelo יכולים לשמש לטיולי אופניים ברחבי היבשת, כמו גם על ידי אנשים מקומיים העושים נסיעות קצרות. המסלולים מורכבים ממסלולי אופניים לאומיים קיימים - כגון LF-Routes ההולנדי, D-Routes הגרמני, véloroute "SN3V" הצרפתית ו-British National Cycle Network - וגם כבישים קיימים לשימוש כללי, יחד עם קטעים ממסלולי אופניים חדשים המחברים ביניהם.

## היסטוריה
הרעיון ליצור רשת של מסלולי אופניים בינלאומיים ברחבי אירופה החל ב-1995.

מאז אוגוסט 2007, פדרציית רוכבי האופניים האירופית (ECF) לקחה על עצמה אחריות מלאה על הפרויקט. למרות אילוצים כספיים הדוקים לעיתים, פרויקט EuroVelo כבר החל להגשים את חזון מייסדיו כאשר חלקים מהרשת מיושמים במדינות רחוקות זו מזו כמו פינלנד, קפריסין, ספרד ובריטניה. בנוסף, המותג EuroVelo זכה לפרסום נרחב.

במהלך השנים חלו שינויים שונים בתוואי רשת המסלולים, כאשר העיקריים שבהם היו הוספה של שני מסלולים חדשים - EuroVelo 13 (שביל מסך הברזל) ו-EuroVelo 15 (מסלול רכיבת הריין) - בספטמבר 2011, שהם הארוכים והקצרים מבין מסלולי EuroVelo.

## התרחבות עתידית
בספטמבר 2023, ה-ECF הודיעה שמסלול האופניים האיברי המחבר את ליסבון עם פמפלונה דרך מדריד אמור להפוך למסלול העתידי EuroVelo 16, שהשלמתו המשוערת בשנת 2028. אורכו הצפוי של המסלול הוא 1,896 ק"מ.

## תשתית מסלול
בשנת 2011 חלקם של רכיבי תשתית המסלולים ברשת EuroVelo היה כדלקמן:
* שביל/נתיב אופניים: 14%
* כביש אספלט ללא תנועה: 8%
* כביש ללא תנועה ללא אספלט: 6%
* כביש אספלט עם תנועה נמוכה: 56%
* כביש ציבורי לא אספלט: 3%
* כביש אספלט עתיר תנועה ציבורית: 14%

## קישורים חיצוניים
* 

* EuroVelo - רשת נתיבי האופניים האירופית
* איגוד רוכבי האופניים האירופי ECF
* Eurovelo 13: Iron Curtain Trail - דרך אירופה לאורך מסך הברזל לשעבר
* Eurovelo 15 מאנדרמט לרוטרדם
* פרויקט מיפוי של EuroVelo ב-OpenStreetMap
* Greenways האיטלקית

### אפליקציות לנייד
* Iphone App EuroCycle - מפות במצב לא מקוון עבור מסלולי אופניים EuroVelo
## הערות שוליים

קטגוריה:אירופה: תחבורה
קטגוריה:אופניים
סגן מושל מישיגן

**סגן מושל מישיגן** (באנגלית: **Lieutenant Governor of Michigan**) הוא התפקיד השני בחשיבותו הפוליטית במדינת מישיגן שבארצות הברית. סגן המושל הוא הראשון בסדר הירושה של מושל מישיגן, ונבחר לצדו בבחירות ישירות באותו פתק הצבעה. תפקידו של סגן המושל, כמו גם סמכויותיו, חובותיו והליך בחירתו ממוסדים בפרק החמישי לחוקת מישיגן המגדיר את הרשות המבצעת המדינה.

סגן המושל המכהן הוא גרלין גילכריסט, חבר המפלגה הדמוקרטית.

## עיקרי התפקיד
לפי חוקת מישיגן, החובות העיקריות של סגן המושל הן כדלקמן:
* לנהל את הסנאט של מישיגן ולפקח עליו.
* להתמנות למושל במקרה בו המושל נפטר, מתפטר או מודח מתפקידו.
* לתפקד כמושל כאשר הוא שוהה מחוץ לגבולות המדינה.

## בחירות
מישיגן מקיימות בחירות לתפקידי המושל וסגנו בכל בחירות אמצע הכהונה, דהיינו בשנים זוגיות שלא מתקיימים בהן הבחירות לנשיאות ארצות הברית. מבחינת החוק, השבעת סגן המושל נקבעת תמיד ליום הראשון של השנה החדשה לאחר הבחירות. המתמודדים לתפקיד סגן מושל מועמדים לתפקיד בוועידות המפלגה הפוליטיות שלהם. סגן המושל מתמודד בכרטיס משותף עם המועמד למושל של מפלגתו לתקופת כהונה בת ארבע שנים. על מנת להיבחר לתפקיד, על המועמד לסגן המושל להיות לפחות בן 30, ולהיות בוחר רשום ותושב מישיגן בלפחות ארבע שנים שקדמו לבחירות. סגן המושל נתון להגבלת כהונה של שתי תקופות כהונה מאז 3 בדצמבר 1992, כאשר הועבר תיקון לחוקת המדינה בבחירות 1992.

## קישורים חיצוניים

* 

## הערות שוליים

מישיגן
*
קטגוריה:מישיגן
עבד אבו שחאדה

**עבד אבו שחאדה** (בערבית: **عبد أبو شحادة**; נולד ב-1988) הוא איש תקשורת המנהל את הפודקאסט "אל מידאן" באתר החדשות הפלסטיני "ערב48", ואשר שימש בעבר חבר מועצת העיר תל אביב-יפו. אבו שחאדה מרבה לכתוב על סוגיות בוערות בחברה הפלסטינית כמו הכיבוש, האלימות בחברה, והמאבק הפלסטיני לשוויון.

## ביוגרפיה
אבו שחאדה הלך בצעירותו לבית ספר פרטי פרוטסטנטי בשכונת אל עג'מי, שכונה מעורבת ותיקה בעיר יפו. אביו נהג מונית, ואמו עבדה כשמרטפית. הוא סיפר שלא אהב את בית ספרו, ואף שהושעה מבית הספר לאחר שהתקוטט עם בן גילו. לאחר שהורחק, עבד בבית ספר מקצועי, שבו לומדים בחלק מימות השבוע ובחלק מימות השבוע מתמקצעים בתחום מסוים. שחאדה מספר כי בתקופה זו הוא עשה שינוי, החל ללמוד ברצינות רבה יותר, והעשיר את עצמו על ידי קריאת ספרים רבים.

בשנות העשרים שלו, אבו שחאדה עבד כשליח פיצה. כשהגיע לכתובת הלא נכונה בשוגג, דפק בדלת, ובעל המקום שפתח את הדלת ושרד ניסיון התנקשות שבוע קודם לכן היה בטוח שאבו שחאדה מנסה לפגוע בו.

לאחר כמה שנים, התחיל את לימודי התואר הראשון שלו במדעי המדינה, מטעם המכללה האקדמית בתל אביב-יפו. בהמשך, השלים גם לימודי תואר שני מטעם אותה מכללה.

## פועלו
עבד אבו שחאדה מנהל את הפודקאסט אל-מידאן דרך מדור הפודקסטים של האתר "ערב 48". בראיון, הוא סיפר כי האזין בעצמו לפודקאסטים באנגלית, וחיפש פלטפורמת מדיה חדשה אותה יוכל לנצל לפעילות פוליטית ולהפקה של מדיה.

במקביל לניהול הפודקאסט של "ערב 48", אבו שחאדה הוא גם פעיל במפלגת בל"ד, תנועת צעירי יפו, ונבחר לוועד האסלאמי ביפו. עד לטבח שבעה באוקטובר היה חבר במועצת העיר תל אביב.

### עמדותיו
אבו שחאדה מרבה לארח אורחים בפודקאסט שלו, אל-מידאן, שם הוא דן איתם בסוגיות שונות, בעיקר בתחום הפוליטיקה. בנוסף, הוא כתב מאמרים רבים. הוא נוהג לדבר ולכתוב הרבה על האלימות בחברה הפלסטינית, וסבור כי הסיבות לבעיה היא העוני והמחסור בהקצאת משאבים לחברה הערבית, כמו גם דחיקה של דמות אב משמעותית עבור צעירים ערבים רבים שתהווה מודל לחיקוי.

במחאה נגד הרפורמה המשפטית, טען שערבים אזרחי ישראל נוטים שלא להשתתף במחאה, משום שמטרותיה שונות במהותן מהמאבק הפלסטיני לשוויון, שמתמקד בסיום הכיבוש ובהשגת הגדרה עצמית לאומית. הוא טען גם, לגבי טבח שבעה באוקטובר, שהשמאל הישראלי הפנה עורף לפלסטינים, וכי שבר זה אירע מכיוון ששיח ההכלה והליברליות שאפיין את השמאל בישראל התבסס על תחושת עליונות. אבו שחאדה טען שברגע שתחושת העליונות נלקחה מן השמאל בשבעה באוקטובר, שיח ההכלה חדל מלהתקיים. מאז תחילת מלחמת חרבות ברזל, אבו שחאדה התבטא כנגד השותפות בין ישראלים לערבים, על בסיס הטענה כי שותפות אינה יכולה להתקיים במציאות שאותה הוא מגדיר כ"רצח עם". בעקבות כך, הוא התפטר מעבודתו כחבר מועצת העיר תל אביב-יפו.

## חיים אישיים
נשוי לחנין, ילידת אום אל-פחם במקור.

בן דודו הוא סאמי אבו שחאדה, יו"ר מפלגת בל"ד.

## קישורים חיצוניים
* פודאסט אל מידאן באתר ערב 48
* 

## הערות שוליים

קטגוריה:אנשי תקשורת ישראלים
קטגוריה:ישראלים שנולדו ב-1988
סמואל פיילס

**סמואל הנרי פיילס** (באנגלית: **Samuel Henry Piles**; 28 בדצמבר 1858 – 11 במרץ 1940) היה פוליטיקאי, עורך דין ודיפלומט אמריקאי שכיהן כחבר הסנאט של ארצות הברית מטעם וושינגטון.

## ביוגרפיה
### ראשית חייו
פיילס נולד ב-28 בדצמבר 1858 ליד סמית'לנד שבקנטקי, והיה בנם של סמואל הנרי פיילס (נפטר ב-1904) וגבריאלה לילארד. פיילס האב היה השריף של מחוז ליווינגסטון, ומאוחר יותר עסק בעריכת דין. סמואל הבן למד בבתי ספר פרטיים בקנטקי לפני שלמד משפטים.

### קריירה
בשנת 1883 התקבל ללשכת עורכי הדין, והחל לעסוק בכך בסנוהומיש שבטריטוריית וושינגטון.

ב-1886 עבר לספוקיין ומאוחר יותר באותה שנה לסיאטל, שם עסק בעריכת דין. הוא היה עוזר התובע המחוזי של המחוז השיפוטי השלישי של טריטוריית וושינגטון בין השנים 1887–1889 ותובע העיר של סיאטל בין השנים 1888–1889. הוא גם היה היועץ המשפטי של חברת החוף הפסיפי מ-1895 עד 1905.
ממוזער| פיילס בפני קהל באנדרטת אלקי פוינט ב-13 בנובמבר 1905
בינואר 1905 נבחר פיילס לסנאט של ארצות הברית. הוא כיהן כהונה אחת, מ-4 במרץ 1905 עד 3 במרץ 1911. הוא לא הועמד למינוי מחדש בשנת 1910. במהלך כהונתו בסנאט, כיהן כיו"ר הוועדה לסקר חופים ואיי ים (הקונגרסים ה-59 עד ה-61). לאחר שעזב את הסנאט, חידש את עריכת הדין בסיאטל.

בשנת 1922 מונה פיילס על ידי הנשיא וורן הרדינג כשגריר בקולומביה, תפקיד בו כיהן עד 1928.

### חיים אישיים
בשנת 1891, התחתן פיילס עם מרי א. ברנרד מהנדרסון שבקנטקי. הם היו הורים לשלושה ילדים: רוס ברנרד, רות לילארד וסמואל הנרי.

הוא פרש מעיסוקים פעילים ועבר ללוס אנג'לס שבקליפורניה, שם נפטר ב-11 במרץ 1940. הוא נקבר בבית הקברות לייק ויו.

## קישורים חיצוניים

*
* 

קטגוריה:אמריקאים ילידי קנטקי
קטגוריה:חברי הסנאט של ארצות הברית ממדינת וושינגטון
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1858
קטגוריה:אמריקאים שנפטרו ב-1940
ג'ומייג'מה

**ג'וּמָייגְ'מה** (בערבית: **الجميجمة**, בתעתיק מדויק: **אלג'מיג'מה**, בהגייה לבנונית: **לֶזְ'מַ֫יְזְ'מִי**) הוא כפר שיעי לבנוני, בנפת בינת ג'בייל במחוז דרום לבנון.

## מיקום וגאוגרפיה
הכפר שוכן בגובה ממוצע של 650 מטרים מעל פני הים, כקילומטר מצפון-מזרח לספד אל-בטיח', כ-4 קילומטרים מצפון-מזרח לתבנין. צפונית לעיר הנפה בינת ג'בייל.

## אטימולוגיה
החוקר אדוארד פאלמר כתב ב-1881 שפירוש השם הוא "הגולגולות הקטנות".

## היסטוריה
בשנת 1881 ביקרה ביישוב משלחת של הקרן לחקר ארץ ישראל והוא תואר: "כפר קטן של אבן ובוץ, שבו כ-100 מתואלים, ממוקם על ראש הגבעה, עם מעט זיתים ותאנים מסביב. אספקת מים מבורות מים".

## דמוגרפיה
בשנת 2014 היו רשומים בכפר 1,213 תושבים בעלי זכות בחירה לפרלמנט הלבנוני. כ-99% מהם שיעים.

## הערות שוליים

קטגוריה:מחוז דרום לבנון: יישובים
סיפאדן

**האי סיפאדן** (במלאית: **Pulau Sipadan**) הוא אי השוכן בים סלבס מול החוף המזרחי של מדינת סבה שבמלזיה, בגובה 600 מטר (2,000 רגל) מעל פני הים. האי ממוקם ב והתפתח במשך אלפי שנים כתוצאה מהצטברות אלמוגים על גבי חרוט געשי של הר געש תת-ימי.

האי מהווה בית גידול ימי מהעשירים בעולם, ובו תועדו למעלה מ-400 מיני דגים ומאות מיני אלמוגים. בין המינים הבולטים באזור נמצאים דגי ברקודה, צניניתיים ותוכינון ענק. האי מהווה אתר רבייה משמעותי עבור צבי ים ירוקים וצבי ים קרני.

בסמוך לאי נמצאת מערת גיר, בה נמצאו קברים של צבי ים שלא הצליחו להגיע לפני המים.

האי נחשב לאחד מאתרי הצלילה המובילים בעולם ומאתרי הצלילה המבוקשים במלזיה. החל משנת 2019, הביקור באי מוסדר באמצעות מערכת אישורים של ממשלת סבה, המנפיקה 178 היתרי כניסה ביום.

## הסכסוך על האי
האי סיפאדן והאי ליגיטן, לצד מספר איים קטנים נוספים, היו נתונים במחלוקת טריטוריאלית בין מלזיה לבין אינדונזיה. בשנת 1998 הסכימו הצדדים להעביר את ההכרעה לבית הדין הבין-לאומי לצדק, אשר פסק בשנת 2002 לטובת מלזיה. הפסיקה התבססה על העובדה כי עד המאה ה-19 האי היה בסטטוס של טרה נוליוס, וכי פעולות הפיתוח שביצעה בריטניה באזור מקנות למלזיה, כיורשת השלטון הבריטי, זכויות על האי, להבדיל מאינדונזיה שהייתה תחת האימפריה ההולנדית.

## חטיפות בסיפאדן

ב-23 באפריל 2000 פשטו חמושים מארגון אבו סיאף על חדר האוכל באי וחטפו 21 תושבים ותיירים, והעבירו אותם לאי ג'ולו – מקום מושבו של הארגון. החטופים שוחררו כעבור מספר חודשים, חלקם תמורת תשלום כופר וחלקם במסגרת מבצע צבאי.

## גלריה

File:Beneath Sipadan Island.jpeg|שוּנית אלמוגים ליד האי
File:Sipadan island.jpg|מראה האי מן האוויר
File:Hawksbill Sipadan.jpg|צב ים ירוק באזור האי
קובץ:Sipadan Kapalai Malezya.JPG|מתחם צלילה בסיפאדן


## קישורים חיצוניים

## הערות שוליים

קטגוריה:מלזיה: איים
קטגוריה:סבה: גאוגרפיה